CELEX: 62011CN0336
Language: da
Date: 2011-07-01 00:00:00
Title: Sag C-336/11: Anmodning om præjudiciel afgørelse indgivet af Cour d’appel de Lyon — (Frankrig) den 1. juli 2011 — Receveur principal des douanes de Roissy Sud, Receveur principal de la recette des douanes de Lyon Aéroport, Direction régionale des douanes et droits indirects de Lyon og Administration des douanes et droits indirects mod Société Rohm & Haas Electronic Materials CMP Europe GmbH, Rohm & Haas Europe s.à.r.l. og Société Rohm & Haas Europe Trading APS-UK Branch

10.9.2011   
            
            
               DA
            
            
               Den Europæiske Unions Tidende
            
            
               C 269/32
            
         Anmodning om præjudiciel afgørelse indgivet af Cour d’appel de Lyon — (Frankrig) den 1. juli 2011 — Receveur principal des douanes de Roissy Sud, Receveur principal de la recette des douanes de Lyon Aéroport, Direction régionale des douanes et droits indirects de Lyon og Administration des douanes et droits indirects mod Société Rohm & Haas Electronic Materials CMP Europe GmbH, Rohm & Haas Europe s.à.r.l. og Société Rohm & Haas Europe Trading APS-UK Branch
   (Sag C-336/11)
   2011/C 269/62
   Processprog: fransk
   
      Den forelæggende ret
   
   Cour d’appel de Lyon
   
      Parter i hovedsagen
   
   
      Sagsøgere: Receveur principal des douanes de Roissy Sud, Receveur principal de la recette des douanes de Lyon Aéroport, Direction régionale des douanes et droits indirects de Lyon og Administration des douanes et droits indirects
   
      Sagsøgte: Société Rohm & Haas Electronic Materials CMP Europe GmbH, Rohm & Haas Europe s.à.r.l. og Société Rohm & Haas Europe Trading APS-UK Branch
   
      Præjudicielt spørgsmål
   
   Skal den kombinerede nomenklatur, [som er indeholdt i bilag I til Rådets forordning (EØF) nr. 2658/87 af 23.7.1987 om told- og statistiknomenklaturen og den fælles toldtarif (1), som ændret ved Kommissionens forordning (EF) nr. 1549/2006 (2) af 17.10.2006, og Kommissionens forordning nr. 1214/2007 af 20.9.2007 (3)] fortolkes således, at polerplader, der er bestemt til anvendelse i en poleringsmaskine til forarbejdning af halvledermaterialer og som sådan henhører under position 8460, der er importeret uafhængigt af maskinen, og som fremtræder i form af skiver med et hul i midten, der består af et hårdt lag af polyurethan, et lag af polyurethan-skum, et limlag og en beskyttelsesfilm i plast, der hverken indeholder metaldele eller slibende materiale, og som anvendes til at slibe wafers, sammen med en slibende væske, og som skal udskiftes med en bestemt hyppighed i takt med nedslidningen af materialet, skal tariferes i position 8466 91 15 som dele og tilbehør, der udelukkende eller hovedsagelig anvendes til maskiner henhørende under position 8456-8465, eller tariferes efter beskaffenheden i position 3939 90 10 som flade, selvklæbende former af plast?
   
      (1)  EFT L 256, s. 1.
   
      (2)  EUT L 301, s. 1.
   
      (3)  EUT L 286, s. 1.